รัฐไม่ทิ้งมนุษย์เงินเดือนต่ำกว่า 8.1 พัน
ม.ร.ว.จัตุมงคล โสณกุล รมว.แรงงาน เปิดเผยว่า เมื่อวันที่ 8 ก.ค.ที่ผ่านมา สำนักงานประกันสังคมได้ส่งหนังสือถึงนายอุตตม สาวนายน รมว.คลัง เรื่องขอรับเงินงบประมาณเพื่อช่วยเหลือกลุ่มผู้ประกันตน 86128 คน ที่ทำงานไม่ถึง 26 วัน จะได้รับค่าจ้างไม่ถึงเดือนละ 8138 บาท จากเดิมคนกลุ่มนี้ได้เงินช่วยเหลือจากสำนักงานประกันสังคมไม่ถึงเดือนละ 5000 บาท ตามอัตราช่วยเหลือในกฎกระทรวงที่กำหนดไว้ 62% ของค่าจ้างรายวัน แต่เมื่อมีการทำหนังสือไปยังคลังให้ช่วยเหลือจะทำให้คนกลุ่มนี้ได้รับเงิน 5000 บาท จำนวน 3 เดือน หรือ 15000 บาท เช่นเดียวกับโครงการเราไม่ทิ้งกัน ซึ่งขณะนี้ทาง รมว.คลังได้ลงนามเพื่ออนุมัติจ่ายเงินช่วยเหลือแล้ว อย่างไรก็ตาม สำนักงานประกันสังคมคาดว่าจะจ่ายเงินผู้ประกันตนเหล่านี้ ได้ภายใน 10 วันนับตั้งแต่วันนี้เป็นต้นไปส่วนแรงงานในระบบประกันสังคมที่เสี่ยงตกงาน 7 ล้านคนนั้น สำนักงานประกันสังคมยืนยันว่า ยังมีเงินเหลือพอจะจ่ายให้กับผู้ประกันตนที่ได้รับความเดือดร้อนแน่ โดยมีงบประมาณที่นำมาจ่ายได้ทันที 160000 ล้านบาท นอกจากนี้ เตรียมเสนอคณะรัฐมนตรี 21 ก.ค.นี้ พิจารณาเห็นชอบให้กองทุนประกันสังคมสามารถนำดอกผลที่ได้จากการนำเงินไปลงทุน 600000 ล้านบาท ออกมาใช้เพื่อดูแรงงานที่มีปัญหาที่คาดว่าจะเพิ่มขึ้นในปี 64 ทั้งนี้ปัจจุบันสำนักงานประกันสังคมได้จ่ายเงินช่วยเหลือผู้ประกันตนไปแล้ว 863323 ราย รวมเป็นเงิน 13297.246 ล้านบาทนอกจากนี้ เมื่อวันที่ 10 ก.ค.63 สำนักงานประกันสังคมได้ลงนามบันทึกข้อตกลง (เอ็มโอยู) ว่าด้วยการเชื่อมโยงข้อมูลที่เกี่ยวข้องกับนายจ้าง และผู้ประกันตน กับกรมสรรพากร เพื่อร่วมกันในการบูรณาการบริการภาครัฐ ผ่านการเชื่อมโยงข้อมูลระหว่างกัน ซึ่งจะทำให้ผู้ประกันตนที่จ่ายเงินเข้ากองทุนสมทบเข้ากองทุนประกันสังคมที่ต้องแสดงรายละเอียดเงินสมทบ เพื่อนำไปลดหย่อนภาษีเงินได้ประจำปีต่อกรมสรรพากร จำนวน 17 ล้านราย เดิมจะต้องไปสำนักงานประกันสังคมเพื่อขอข้อมูลนำส่งเงินสมทบไปประกอบการยื่นแบบแสดงภาษีลดหย่อนภาษีเงินได้ แต่การร่วมมือครั้งนี้จะทำให้นายจ้างและผู้ประกันตนไม่ต้องเดินทางไปขอหลักฐานการนำเงินสมทบจากสำนักงานฯอีกต่อไปน.ส.ขนิษฐา สหเมธาพัฒน์ ที่ปรึกษาด้านเทคโนโลยีสารสนเทศและการสื่อสาร กล่าวว่า การร่วมมือกันจะทำให้ผู้ประกันตนที่ใช้สิทธิลดหย่อนประกันสังคมตั้งแต่ปีภาษี 62 ไม่ต้องเก็บเอกสารและขอเอกสารการประกันตนเพื่อใช้สิทธิลดหย่อนภาษีเงินได้ และบุคคลธรรมดา รวมทั้งยังตรวจสอบสิทธิลดหย่อนได้ผ่านเว็บไซต์กรมสรรพากร www.rd.go.th
ม.ร.ว.จัตุมงคล โสณกุล รมว.แรงงาน เปิดเผยว่า เมื่อวันที่ 8 ก.ค.ที่ผ่านมา สำนักงานประกันสังคมได้ส่งหนังสือถึงนายอุตตม สาวนายน รมว.คลัง เรื่องขอรับเงินงบประมาณเพื่อช่วยเหลือกลุ่มผู้ประกันตน 
จัตุมงคล โสณกุล,มนุษย์เงินเดือน,ประกันสังคม,เอ็มโอยู,เงินผู้ประกันตน,แรงงาน,ข่าววันนี้